**Ενημέρωση για την προετοιμασία των μαθητών για την εξ΄ αποστάσεως εκπαίδευση**

Αγαπητοί γονείς και κηδεμόνες

έπειτα από την αναστολή λειτουργίας των εκπαιδευτικών δομών για την πρόληψη της μετάδοσης του κορωνοϊού, το Υπουργείο Παιδείας και Θρησκευμάτων ενεργοποιεί τα ψηφιακά εργαλεία, που θα επιτρέψουν την εξ αποστάσεως διδασκαλία μεταξύ των εκπαιδευτικών και των μαθητών.

Προς το παρόν για όλες τις τάξεις του σχολείου μας θα υλοποιηθεί εθελοντική διδασκαλία με τις ασύγχρονες   μεθόδους.

Για τη σύγχρονη διδασκαλία αναμένονται οδηγίες από το ΥΠΑΙΘ.

Στην ασύγχρονη διδασκαλία, οι μαθητές μπορούν να έχουν τη δυνατότητα να συμμετέχουν στις ψηφιακές τάξεις του ΠΣΔ  να λαμβάνουν εκπαιδευτικό υλικό και ασκήσεις, να αναρτούν εργασίες κτλ.

Θα πρέπει ο κάθε μαθητής αρχικά  να εγγραφεί στο Πανελλήνιο Σχολικό Δίκτυο  (ΠΣΔ   <https://www.sch.gr/>)

Οδηγίες εγγραφής  μαθητή    <https://register.sch.gr/students/>

* Ο μαθητής θα δίνει στη φόρμα εγγραφής τα στοιχεία του, όπως αυτά αναγράφονται σε έλεγχο προόδου τετραμήνου.
* Σε περίπτωση που δεν γνωρίζει τον Αριθμό Μητρώου, μπορεί να τον αφήσει κενό.

Για να υπάρχει άμεση και απευθείας ενημέρωση των καθηγητών με τους μαθητές και αποστολή υλικού για τα μαθήματα θα πρέπει ο μαθητής να έχει ένα email.

Παρακαλούμε να μας κοινοποιήσετε στο e-mail του σχολείου

[**mail@gym-n-peram.att.sch.gr**](mailto:mail@gym-n-peram.att.sch.gr)

μέχρι τη Δευτέρα 23-3-2020 , ένα email στο οποίο μπορεί ο εκπαιδευτικός να επικοινωνεί τα μαθήματά του στον μαθητή καθώς και την επιβεβαίωση ότι η εγγραφή του μαθητή στο ΠΣΔ έχει γίνει.

 Για διευκόλυνση της συγκέντρωσης των στοιχείων μπορείτε να συμπληρώσετε όπως παρακάτω και να τα αποστείλετε στο e-mail του σχολείου:

**Ονοματεπώνυμο μαθητή:**

**Τάξη:**

**Email:**

**επιβεβαίωση εγγραφής ΠΣΔ:**

Επιπλέον πληροφορίες μπορείτε να βρείτε και στο ακόλουθο έγγραφο του Υπουργείου Παιδείας

[**https://www.minedu.gov.gr/news/44441-20-03-2020-paroxi-prosopikon-logariasmon-stous-mathites-tis-protovathmias-kai-defterovathmias-ekpaidefsis-apo-to-panellinio-sxoliko-diktyo**](https://www.minedu.gov.gr/news/44441-20-03-2020-paroxi-prosopikon-logariasmon-stous-mathites-tis-protovathmias-kai-defterovathmias-ekpaidefsis-apo-to-panellinio-sxoliko-diktyo)

 Επίσης σας υπενθυμίζουμε ότι μπορείτε να παρακολουθείτε και τις ανακοινώσεις μέσω της ιστοσελίδας του σχολείου: <http://gym-n-peram.att.sch.gr/portal/doku.php>

Από τη Διεύθυνση